Diari Oficial de la Generalitat Valenciana


Sumari del DOGV 6213, del 24-02-2010 (2010/575)

ACORD de 27 de novembre de 2009, del Consell, pel qual s'autoritzen determinades modificacions en el pressupost de la Conselleria d'Educació. Expedients números 09.006/09-109, 09.011/09-077 i 09.019/09-128.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6213

Data del DOGV
:   24-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/575


Data del document
:   27-11-2009

Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 27 de novembre de 2009, del Consell, pel qual s'autoritzen determinades modificacions en el pressupost de la Conselleria d'Educació. Expedients números 09.006/09-109, 09.011/09-077 i 09.019/09-128. [2010/575]  
El Consell, en la reunió del dia 27 de novembre de 2009, va adoptar l'acord següent:  
Al desembre de 2008 es van subscriure dos convenis amb el Ministeri de Ciència i Innovació que tenien com a objecte la concessió de préstecs per part del ministeri a la Comunitat Valenciana pels imports i per a finançar les actuacions següents:  
1. Un de 31.463.156 euros per a la realització d'una o diverses convocatòries d'ajudes en concurrència competitiva en el període 2008-2009 per a concedir subvencions o préstecs, destinats a la millora de campus universitaris públics situats a la Comunitat Valenciana.  
2. El segon, per un import d'1.361.056 euros per a finançar la dotació d'infraestructures i equipament de parcs científics i tècnics, per mitjà de l'atorgament de préstecs en benefici de les universitats i organismes d'investigació del sector públic, en este cas concret per a finançar l'execució de l'edifici 8B i remodelació de l'edifici 9B com a incubadora, de la Fundació INNOVA de la Universitat Politècnica de València.   
Estos ingressos permeten generar crèdits i habilitar el capítol 8 «Actius financers» en el programa 542.50, Innovació, Transferència Tecnològica i Suport Infraestructures, per a donar cobertura a l'execució de les dites actuacions per mitjà de la inclusió de dos projectes financers a este efecte.  
D'altra banda, s'ha previst la subscripció d'un conveni amb la Federació de Pilota Valenciana a fi de subvencionar les activitats que realitza la federació esmentada per a acostar el coneixement i la pràctica d'eixe esport a la població en edat escolar de la Comunitat Valenciana, i en conseqüència es proposa la supressió de la línia T7424 i destinar els 100.000 euros de la seua dotació a la inclusió de la línia que done cobertura a este conveni.  
De la firma d'una addenda al conveni subscrit amb el Ministeri d'Educació, Política Social i Esport per a la millora de les biblioteques escolars, es deriva la possibilitat de generar crèdit en el capítol segon del programa 422.30, Ensenyament Secundari i de Règim Especial, per un import de 937.159 euros.  
En conseqüència i en virtut del que disposen els articles 17 i 18 de la Llei 17/2008, de Pressupostos de la Generalitat per a l'exercici 2009, el Consell   
ACORDA  
Primer  
S'autoritza un augment en el pressupost d'ingressos en l'aplicació 911.00 «Préstecs rebuts a llarg termini de ens del sector públic» per un import de 66.311.621 euros.  
Segon  
S'autoritza generar crèdit i habilitar el capítol 8 «Actius financers» en el programa 542.50, Innovació, Transferència Tecnològica i Suport a Infraestructures, per un import de 50.152.728 euros, així com la inclusió dels següents projectes financers:  
  
Tercer  
S'autoritza incrementar el pressupost d'ingressos en l'aplicació 401.01 «Transferències corrents finalistes de l'administració de l'Estat. Àrea d'Educació i Investigació», per un import de 937.159 euros  
Quart  
S'autoritza generar crèdits en el pressupost de despeses, en l'aplicació 84.23.91.714.09.8, per un import de 937.159 euros.  
Cinqué  
S'autoritzen les modificacions següents en l'annex de transferències corrents del programa 421.50, Avaluació, Innovació, Qualitat Educativa i Formació Professional, que impliquen:  
a) La supressió de la línia genèrica T7420 «Ajudes als centres per a la realització d'activitats esportives» dotada amb 100.000 euros.  
b) La inclusió, amb reutilització de codi, d'una línia de subvenció amb les dades descriptives i l'import que es detalla a continuació:  
  
València, 27 de novembre de 2009  
El vicepresident primer i secretari del Consell,  
VICENTE RAMBLA MOMPLET